JY LEES NOU Vrou trou agter tralies met man van haar drome – ná 10 jaar se wag
Foto: Media Drum World/MagazineFeautures.co.za.
'n Vrou het die man van haar drome op 16 ontmoet, maar is verpletter gelaat toe hy enkele weke later tot 23 jaar tronkstraf gevonnis is. Hulle het egter vir 10 jaar met hul verhouding volgehou voor hulle eindelik getroud is en hul huwelik agter tralies volvoer het.
Die persoonlike afrigter Nina Hoffler (29), van Phoenix in die Amerikaanse deelstaat Arizona, het haar man, Michael Hoffler (30), in Oktober 2006 deur vriende by 'n kitskosrestaurant ontmoet toe hulle tieners van 16 en 17 was.
Sy aantreklike voorkoms en sterk houding het hom ongelooflik geheimsinnig gemaak en dit het Nina se hart gesteel.
Foto: Media Drum World/MagazineFeautures.co.za
Een van hul vriende het verduidelik hy sou waarskynlik binnekort tronk toe gaan op aanklag van aanranding en Nina het vir hom gesê sy sou vir hom skryf terwyl hy sy straf uitdien.
In Desember 2006 was Michael by 'n gewapende rooftog in Noord-Kalifornië betrokke wat daartoe gelei het dat hy later 23 jaar tronkstraf opgelê is. Plaaslik het Michael se storie vinnig op die voorblaaie van koerante versprei.
En al was hy die jongste van die groep, het hy die swaarste straf gekry omdat hy as 'n volwassene verhoor is. Nina was vasbeslote om haar belofte gestand te doen en het vir hom 'n brief geskryf.
In die eerste drie jaar van sy vonnis het hul verhouding geblom. Nina het geweet sy was verlief, en al het sy die veroordeling van ander gevrees, het sy aangehou om elke dag vir hom 'n brief te skryf.
Dit was eers in 2012 wat hulle tydens hul eerste persoonlike tronkbesoek mekaar die eerste keer gesoen het.
Daarna het hulle nog hegter geraak en Nina het gereelder by Michael gaan kuier.
Michael het Nina op 4 Junie 2016 die jawoord gevra en die twee het op 6 Januarie 2017 in die Ironwood-staatstronk afgehaak.